OpenLLM-France/wikimedia huggingface dataset:
# Tasio (marrazkilaria)

    Artikulu hau marrazkilariari buruzkoa da; filma gaitzat duena beste hau da: «Tasio»
Javier Etayo Larrainzar, Tasio ezizenarekin ezagunagoa (Sesma, Nafarroa, 1954), nafar marrazkilaria eta binetagilea da. Irakasletza ikasketak egin bazituen ere umore grafikoan dabil lanean 1988z geroztik. Eginen aritu zen 1991tik eta egunkaria itxi zuten arte. Euskadi Informaciónen ere egin zuen lan. 2006tik aurrera Garan sinatzen ditu bere eguneroko binetak.
Hainbat marrazki bilduma argitaratu du, besteak beste: Tasio, la tira en un año (1999), Píldoras (2012) eta "Tasio 25 urte. EGINetik GARAra" (2016).
Sari ugari jaso du marrazkilari modura Tenerifen (Kanariak), La Habanan (Kuba) eta Gernikan (Bizkaia) eta banaka zein taldeka erakusketa askotan hartu du parte. Horietariko azkena "Tirabirak/Tiras que aflojan" izenekoa, 2016an zehar, euskal gatazka gai modura daukana.

## Ikus, gainera

* Erriberar ezagunak

## Erreferentziak

* ↑ Abizena Etayo eta Larrainzar idaztea, euskal herritar horren aukera pertsonala da. Izan ere, Euskaltzaindiak, euskara baturako, Etaio eta Larraintzar onartu ditu deitura horien grafiatzat. Ikus Euskal Onomastikaren Datutegia.
* ↑ (Gaztelaniaz) La librería de la Estafeta (Noiz kontsultatua: 2016-4-26).
* ↑ Tirabirak / Tiras que aflojam. (Noiz kontsultatua: 2016-04-28).
* Datuak: Q23926293
# Tashi Peljor

Tashi Peljor (1978ko uztailaren 15a) arkularia da. Bhutan ordezkatu zuen 2004ko Udako Olinpiar Jokoetan eta 2008ko Udako Olinpiar Jokoetan.

## Erreferentziak

* ↑ Tashi Peljor
* ↑ Tashi PELJOR

## Kanpo estekak

* Datuak: Q2668914
# Tasio

    Artikulu hau filmari buruzkoa da; marrazkilaria gaitzat duena beste hau da: «Tasio (marrazkilaria)»
Tasio 1984 urtean eginiko euskal filma da. Montxo Armendarizek egin zuen Eusko Jaurlaritza, ETB eta TVEren laguntzarekin.

## Sinopsia

Tasio, Lokiz mendilerroaren magalean dagoen herri batean osasuntsu eta zoriontsu hazten den haurra da. 8 urterekin, familiaren beharrak tarteko, mendian hasi behar du lanean, aitak egiten dituen txondorretan laguntzen. 14 urterekin ikazkina egiten da eta handik gutxira Paulina ezagutuko du, bere bizitzako emakumea izango dena. Nahiz eta garai hartako zirkunstantziek gizonak lan finko batera egokitzera eta herrietatik hirietara emigratzera behartzen dituzten, Tasiok nahiago izango du bere askatasun pertsonala mantendu eta mendian bizi, bakardaderik handienean.
Filma benetako pertsonaia baten bizitzan dago oinarriturik: Anastasio Otxoa Ruiz (Tasio), ikazkin askea eta ezkutuko ehiztaria, 1916an Zuñigan jaioa eta 1989an Berrotzako Valderrota mendian hil zena.

## Pertsonaiak

* Jose Mari Asin: Tasioren laguna
* Patxi Biskert: Tasio heldua
* Enrique Goikoetxea: Tasioren aita
* Paco Hernandez: Goardia Zibilaren kaboa
* Amaia Lasa: Paulina
* Natxo Martinez: Tasioren anaia
* Garikoitz Mendigutxia: Tasio umea
* Miguel Rellan: Apaiza
* Paco Sagarzazu: Basozaina
* Isidro Jose Solano: Tasio gaztea
* Elena Uriz Etxaleku: Tasioren ama

## Kanpo estekak

* Webgunea imdb.com
* Euskadiko Filmategia
* Filmari buruzko iritzi artikulua Argia astekarian
* Guaixe aldizkaria: 25 urte eta gero, Tasio gogoan
* Datuak: Q11704242
# Tashlultum

Tashlultum (circa K.a. XXIII. mendea) Sargon I.a Akadekoaren emaztea eta Enheduanna idazlearen ama izan zen. Arkeologiari esker dakigu bere izena, alabastrozko ontzi baten zatia aurkitu baitzen bere maiordoak bere izenean tenplu bati eskainitakoa. Datu hori aintzat hartuta, ez dagoenez kontrako informaziorik, Akadeko erregina zela eta Sargonen seme-alaben ama zela: Enheduanna, Rimush, Manishutushu, Shu-Enlil eta Ilaba'is-takal.

## Erreferentziak

* ↑ Tashlultum aipatzen duen idazkun bakarraren transliterazioa eta itzulpena

## Bibliografia

* Meier Tetlow, Elisabeth (2004). Women, Crime, and Punishment in Ancient Law and Society: The ancient Near East. Continuum International Publishing Group. ISBN 978-0-8264-1628-5.
* Roaf, Michael (1992). Mesopotamia and the ancient Near East. Stonehenge Press. ISBN 978-0-86706-681-4.
* Datuak: Q543989
# Tasio Erkizia

Tasio Erkizia Almandoz (Lesaka, Nafarroa Garaia, 1943ko urriaren 23a) ezker abertzaleko politikaria, irakaslea eta apaiz ohia da.
1971tik Bilboko Karmelo ikastolan ibili zen irakasle jubilatu zen arte, eta udalerri hartako Herri Batasuneko kide izan zen alderdi horren sorreratik (1978) desegin eta Batasuna bihurtu zen arte (2001). Herri Batasunaren izenean zinegotzi izan zen Bilbon, zazpi urtez, 1980ko hamarkadan. Alderdi politiko horretako Mahai Nazionaleko kidea ere izan zen. 1984an, 1986an, 1990ean eta 1994an, eusko legebiltzarkide hautatua izan zen Bizkaian, alderdi horrekin berarekin.
1975eko maiatzaren 8an, frankismoaren amaieran, espainiar poliziek atxilotu zuten, eta gogor torturatu zuten Bilboko polizia etxean. Biharamunean ospitaleratu behar izan zuten, osasun egoera larrian. Mediku txostenaren arabera, kolpeek eragindako barne kalteak zituen, hematomak gorputz osoan, abdomena zanpaturik eta barea hautsita, eta bortxaketa saioaren ondorioz uzkia larri kalteturik. Bi hilabetez izan zen hilzorian, dialisi tratamenduarekin.
1997ko otsailean, Mahai Nazionaleko beste 22 kideekin bezalaxe espetxeratu zuten, Herri Batasunak hauteskundeetarako ETAren bideoa erabili zuela eta. Guztiak zazpi urteko espetxealdira zigortu zituen Espainiako Auzitegi Gorenak, baina Espainiako Konstituzio Auzitegiak neurriz gainekotzat jo zuen zigorra, eta 1999ko uztailean libre utzi zituzten guztiak. 2012an urtebeteko kartzela zigorra eta hamabi urteko inhabilitazioa ezarri zioten epai baten bidez 2008ko Argalaren omenaldi batean "terrorismoa goratzea" leporatuta; aldiz, 2021eko ekainean Giza Eskubideen Europako Auzitegiak Espainia zigortu zuen Erkizia bidegabe kondenatzeagatik.

## Erreferentziak

* ↑ Jon-Mirena LANDA GOROSTIZA (Eusko Jaurlaritzako Giza Eskubideetako zuzendaria): «Informe sobre Víctimas de Vulneraciones de Derechos Humanos derivadas de la Violencia de Motivación Política», Eusko Jaurlaritza, 2008. Ikus 94. orrialdea.
* ↑ «El Constitucional anula la condena a HB por la desproporción de la pena», El País, 1999-07-22.
* ↑ (Gaztelaniaz) SL, TAI GABE DIGITALA. (2021-06-23). «Erkizia: «La sentencia supone un triunfo colectivo» a favor de la libertad de expresión» naiz: (Noiz kontsultatua: 2021-06-23).

## Ikus, gainera

* Karmelo ikastola

## Kanpo estekak

* Jone G. LURGAIN: «Tasio Erkizia, miembro de la izquierda abertzale: "El lehendakari debería cambiar su actitud de aguafiestas y empezar a proponer soluciones tras el alto el fuego"», Diario de Noticias de Gipuzkoa, 2010-09-12.
* Andoni HERRERA: «Entrevista a Tasio Erkizia, membro da equipa promotora do Eztabaidagune Nazionala (Foro de debate nacional) de Euskal Herria», O Portal Galego da Língua, 2003-12-20.
* Iñaki ZUBIONDO: «Tasio Erkizia: Bilbon Abertzale Izatea», Argia, 1019. zenbakia, 1984-06-10.
* Datuak: Q3818080
* Multimedia: Tasio Erkizia / Q3818080
# Taslim Olawale Elias

Taslim Olawale Elias (Lagos, Nigeria, 1914ko azaroaren 11 - Lagos, Nigeria, 1991ko abuztuaren 14a) Nigeriako politikaria eta legegizona izan zen.

## Biografia

Zuzenbide ikasketak egin zituen Londresen. Estatu Batuetan hasi zen ikerlari gisa lanean, eta pixkanaka nazioarteko lanak eta ardurak hartu zituen; Kongoko eta Afrikar Batasuneko Konstituzio edo lege nagusiak idazten lagundu zuen, Nigeriako konstituzio-hitzarmenean ordezkari izan zen, eta abar.
Nigeriara itzuli zenean hainbat politika-kargu izan zituen bere ardurapean (nahiz eta nazioarteko lana alde batera utzi ez): Justizia ministerioa, Epaitegi Gorena, eta abar. Nazioarteko Justizia Auzitegiko lehendakaria izan zen 1982-1985 bitarteko urteetan.
Zenbait lan idatzi zuen lege-gaiei buruz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q528855
* Multimedia: Taslim Olawale Elias / Q528855
# Tashkurgan

Tashkurgan (txineraz: 塔什库尔干镇; uigurrez: تاشقورغان بازىرى) Kashgar prefeturako Tashkurgan konderri autonomoko hiriburua da. Xinjiang errepublikaren hego-mendebaldean dago, Txinako hego-mendebaldean, eta Afganistan, Tajikistan eta Pakistango mugetatik hurbil.

## Historia

Tashkurganek historia luzea du Zetaren Bidean geldiune gisa. Karabanen bide nagusiak bat egiten zuten hemen, ondoren iparralderuntz, mendebalderuntz eta hegoalderuntz joateko.Zenbait jakintsuren ustez, Tashkurgan Ptolomeok Geografia tratatu ospetsuan aipatzen zuen "Harrizko Dorrea" da, zetaren bide zaharrean Europa eta Txinaren arteko erdi-puntua markatu omen zuena.
Mende asko geroago Tashkurgan Sarikol erreinuko hiriburu bihurtu zen, Pamir mendilerroko erreinua, eta geroago Qiepantuo Persiar Inperioaren menpe egon zen.
Eskualdea Qing dinastiaren menpe geratu zen txinatarrek eskualdearen gaineko burujabetza aldarrikatu zuenean.1959an, Tashkurgan Komuna sortu zen, eta 1984an komuna hau herri bihurtu zen.

## Geografia

Tashkurgan 3.090 metroko altueran dago, Afganistanen eta Tajikistanen mugetan, eta Kirgizistanen eta Pakistanen mugetatik gertu.
Tashkurgan ibaia Khunjerab mendatetik iparraldera hasten da eta iparralderantz doa Karakorum errepidetik Tashkurganera.

### Klima

Datu klimatikoak (Tashkurgan (1971−2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 6.5 | 12.2 | 18.9 | 22.0 | 25.1 | 31.0 | 32.5 | 31.4 | 27.8 | 22.7 | 14.3 | 10.5 | ' |
| Batez besteko tenperatura maximoa (°C) | −4.2 | −1.0 | 6.0 | 12.8 | 16.7 | 20.5 | 23.7 | 23.3 | 18.6 | 11.6 | 4.8 | −1.9 | 10.9 |
| Batez besteko tenperatura (ºC) | -11.9 | -8.2 | -0.5 | 6.1 | 9.8 | 13.3 | 16.4 | 16.0 | 11.4 | 4.0 | -3.4 | -10.0 | 3.6 |
| Batez besteko tenperatura minimoa (°C) | −18.6 | −15.3 | −7.3 | −0.8 | 3.1 | 6.4 | 9.4 | 8.8 | 3.5 | −3.8 | −10.8 | −16.6 | −3.5 |
| Erregistraturiko tenperatura minimoa (°C) | -40.1 | -36.0 | -25.7 | -11.5 | -5.6 | -1.0 | 2.2 | -0.2 | -5.0 | -12.2 | -23.3 | -31.5 | ' |
| Pilatutako prezipitazioa (mm) | 3.2 | 2.6 | 2.4 | 4.8 | 8.0 | 15.5 | 11.3 | 9.6 | 6.0 | 2.1 | .7 | 2.0 | 68.2 |
| Prezipitazio egunak (≥ 0.1 mm) | 2.1 | 2.4 | 2.2 | 2.5 | 5.1 | 6.8 | 6.2 | 4.6 | 2.9 | 1.7 | .5 | 1.6 | 38.6 |
| Iturria: Weather China ||||||||||||||

## Demografia

Herriko biztanle gehienak mendiko tajiki etnikoak dira. Eskualdeko jende gehienek sarikolera hitz egiten dute. Wakhi hiztunen herrixka ere badago. Mandarin txinera eta uigurrera ere hitz egiten dira.

## Kanpo estekak

* Datuak: Q979927
* Multimedia: Tashkurgan / Q979927
# Taslima Nasrin

Taslima Nasrin (bengaleraz: তসলিমা নাসরিন; Mymensingh, 1962ko abuztuaren 25a -) bangladeshtar idazle eta sendagilea da.

## Biografia

Familia musulman kontserbadore batean jaio zen. Aita medikua zuen, eta ikasketa horiek aukeratu zituen berak ere. Nolanahi ere, literaturan egindako lanagatik da, gehienbat, ezaguna. Emakume honen idazlanei Rabindranath Tagore, Virginia Woolf eta Simone de Beauvoirren eragina sumatzen zaie.
Eleberri eta poemetan, Indiako kasten arteko desberdintasunak eta gizon-emakumeen arteko eta aberats eta pobreen arteko desberdintasunak salatzen ditu, gizarteko tabu guztiak —erlijiosoak nahiz sexualak— kritikatzen ditu, eta nabarmen uzten du bere herrialdeko emakumezkoek pairatzen duten egoera.
Bangladeshko mugimendu feministaren buruetako bat da. Idatzi dituen lan askok agintari politiko eta erlijiosoen protestak eragin dituzte, eta biraogiletzat hartu izan dute. Heriotza-mehatxupean ere egon izan da.
Lanik aipagarrienak hauek ditu: Shikore Bipul Khudha poema erotikoen bilduma (1986), Nirbachita Kalam (1991, Zutabe hautatuak), Lajja (1993, Lotsa), Nupurren arreba (1999). Suedian bizi da 1999az geroztik.

## Ikus, gainera

* Jahanara Arzu
* Shamim Azad
* Anwara Bahar Chowdhury
* Kamini Roy

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Taslima Nasrinen webgunea
* Datuak: Q208468
* Multimedia: Taslima Nasrin / Q208468
# Txuri ta beltz

Txuri ta beltza edo txuri-beltza, Nafarroako ipar-mendebaldeko janari tipikoa da, eta Euskal Herriko beste zonalde batzuetan ere prestatzen da. Nafarroa iparraldeko herrietan, jai-egun eta ospakizunetako plater berezia da.

## Osagaiak eta prestaketa

Izenak adierazi bezala, bi zatiz osaturik dago: txuria, bildots-heste, tipula, baratxuri, perrexil eta arrautzekin egindako hestebetea, eta beltza, bildots odolkia. Bi osagaiak xafletan moztu eta tomate saltsaz lagundurik jaten dira.

## Erreferentziak

* ↑ "Txuri ta beltz". baztan-bidasoa.com (Noiz kontsultatua: 2022-06-11).
* ↑ Uitziko euskara. eibz.educacion.navarra.es (Noiz kontsultatua: 2022-06-11).
* ↑ “Xuri ta beltz”, Iruritako Olari jatetxeko errezeta. baztan-bidasoa.com (Noiz kontsultatua: 2022-06-11).
* ↑ “Xuri te beltz”, Erratzuko Ostatuko errezeta. erratzukokontuak-ballarena.blogspot.com (Noiz kontsultatua: 2022-06-11).

## Kanpo estekak

Baztan-Bidasoako turismo webguneko azalpen orrialdea
* Datuak: Q112338749
* Multimedia: Xuri ta beltz / Q112338749
# Txurrin

Txurrin pilotazko haur-jolasa da. Juan Garmendia Larrañaga etnografoak Ezkio-Itsason, Gipuzkoan, jaso zuen jokoaren inguruko informazioa.

## Arauak

Eliz atarian bi talde osatzen ziren elkarrengandik hamar bat metrora, eta erdian arrastoa egiten zen. Talde bat mutilek eta bestea neskek osatzen zuten. Zozketa egin ondoren, pilota eskuan zeukan haurrak lurrera bota eta oinez jota, talde batekoek ala bestekoek aurrena zeinek pasa izaten zen jokoa.

## Erreferentziak

* ↑ Juan Garmendia Larrañaga - Xabier Mendiguren Bereziartu: Juan Garmendia Larrañagaren hiztegi etnografikoa. Donostia: Ikastolen Elkartea, 2003. 192.or.
* ↑ https://aunamendi.eusko-ikaskuntza.eus/eu/txurrin/ar-151770/
# Txuri Urdin IHT

    Artikulu hau izotz hockey taldeari buruzkoa da; Errealaren ereserkia gaitzat duena beste hau da: «Txuri-urdin»
Txuri Urdin IHT Donostiako izotz hockey taldea da. Espainiako Superligaren sortzaileetako bat izanda, Espainiako lehiaketetan titulu gehien dituen klubetako bat da.
Egoitza eta jokalekua Txuri Urdin izotz jauregian du.

## Palmaresa
### Gizonezkoak

* Espainiako Liga
** Txapelduna (12): 1976, 1980, 1985, 1990, 1992, 1993, 1995, 1999, 2000, 2017, 2018, 2019
** Txapeldun ordea (7): 1978, 1979, 1991, 1994, 2005, 2016, 2020
* Errege Kopa
** Txapelduna (8): 1979, 1980, 1990, 1991, 1994, 2000, 2016, 2018
** Finalista (8): 1977, 1978, 1986, 1988, 1989, 1993, 1996, 2017
* Euskal Herriko Kopa
** Txapelduna (1): 1993

### Emakumezkoak

* Espainiako Liga:
** Txapeldun (1): 2022
** Txapeldun ordea (2): 2019, 2021.
* Erreginaren Kopa:
** Txapeldun (0)
** Txapeldun ordea (1): 2021.

## Ikus, gainera

* Txuri Urdin IHT-ren ibilbide historikoa

## Kanpo estekak

* Webgune ofiziala
* Datuak: Q1023680
# Txuri Urdin IHT-ren ibilbide historikoa

Txuri Urdin IHTren ibilbide historikoa.

## Palmaresa
### Gizonezkoak

* Espainiako Liga
** Txapelduna (12): 1976, 1980, 1985, 1990, 1992, 1993, 1995, 1999, 2000, 2017, 2018, 2019
** Txapeldun ordea (6): 1978, 1979, 1991, 1994, 2005, 2016
* Errege Kopa
** Txapelduna (8): 1979, 1980, 1990, 1991, 1994, 2000, 2016, 2018
** Finalista (8): 1977, 1978, 1986, 1988, 1989, 1993, 1996, 2017
* Euskal Herriko Kopa
** Txapelduna (1): 1993

### Emakumezkoak

* Espainiako Liga (0): txapeldun ordea 2019.

## Ikus gainera

* Txuri Urdin IHT

## Kanpo estekak

* Datuak: Q65216563
# Txurra ardi

Txurra ardia, Araban ere burda ardia bezala ezaguna, Euskal Herriko zein Gaztela eta Leongo bertako ardi arraza bat da.
Gaztela eta Leonen ardi hauek bereziki Burgos, Palencia, Leon eta Zamorako probintzietan hedatzen dira. Zamoran "sayaguesar txurra" delako ekotipo berezia aurkitzen da. Hedapen eremuan barrena hainbat ekotipo ezberdin daude.
Iberiar penintsulan gehienen zabaldutako ardi arrazen artean dago, bere haragi zein esne kalitateagatik famatutako abere arraza izanik. Oso ardi landatarrak dira eta trashumantziako ibilbide luzetara ohituak.

## Txurra ardia Euskal Herrian

Euskal Herrian bereziki Arabako Añanako Kuadrillako Mendebaleko haranetan aurkitu daitezke ardi hauek, Gaubean zein Añanan.

## Etimologia

Arabako mendebaldeko haranetan arraza "burda" deitzen dute.

## Arrazaren historia

Iberiar penintsulako ardi arraza antzinetarikoa da, antza Ovis aries celticus delakoaren ondorengoak. Ardi merino arrazaren ospeak estali du mendetan abere hauen garrantzia abeltzaintzan.

### Txurra arraza Ameriketan

XV.en mendetik aurrera espainiarrek ardi hauek eramaten hasi ziren Ameriketako kolonia berrietara. Bertan zabalpen handia izan zuten.

## Erabilerak

Esnea gaztak egiteko eta haragia, oso estimatua izanik "Arkume txurroa" delakoa.

## Bibliografia

* YANES GARCÍA, J. E.; MERINO LONGUÉ, E. (2002). Churra: "Catálogo de razas autóctonas de Castilla y León- Región Norte de Portugal. II.- Especies ovina, caprina, porcina, perros de ganado y gallinas.". Argitaletxea: Eds. Fundación Rei Afonso Henriques, Zamora, 51-64.

## Begira

* Aari, Euskal mitologian ardiari buruzko kontuak jakiteko.
* Martak

## Kanpo estekak

* (Gaztelaniaz) Espainar Estatuaren bertako etxeko abereen gida
* Datuak: Q930322
* Multimedia: Churra / Q930322
# Txuri-urdin

    Artikulu hau Errealaren ereserkiari buruzkoa da; Donostiako izotz-hockey taldea gaitzat duena beste hau da: «Txuri Urdin IHT»
Txuri-urdin Donostiako Erreala futbol taldearen ereserki ofiziala da. 1970. urtean Ricardo Sabadiek ondu zuen. Haren bertsiorik ezagunena Joaquin Laria abeslariak kantatua da.
Los Chimberos bilbotar taldeak akordeoiz jotako bertsioak ere txuri-urdin zaletuen artean oso onarpen handia du.

## Hitzak

| Txuri-urdin Txuri-urdin maitea Txuri-urdin Txuri-urdin aurrera Beti, beti maite maite, maitea Donostia, donostiarra (bis) | Aurrera Reala! Aurrera Gipuzkoa! Aurrera txuri-urdinak! (bis) | Gazte, gazte, gazte, gazte, gaztedi, Gaztedi aupa! Aupa Reala! Gazte, gazte, gazte, gazte, gaztedi, Gaztedi txuri-urdinak! (bis) |

## Kanpo estekak

* Txuri-urdin ereserkia entzungai (hitzak irakurgai)
* Txuri-urdin ereserkia entzungai (Joaquin Laria)
* Datuak: Q3573176
# Txuri Berri Izotz Taldea

Txuri-Berri Izotz Taldea (gaztelaniaz: Club de Hielo Txuri-Berri) Donostiako izotz irristaketa taldea da, curling taldeagatik ezaguna. Txuri Urdin izotz jauregian jokatzen ditu partidak.

## Historia

Txuri Urdin IHT 1972 urtean sortu zen eta bere barnean izotz pista erabiltzeko hainbat kirol sail sortu ziren. 1990 urtean Izotz gaineko irristaketak gorakada handia izan zuen eta talde propioa eratzea erabaki zuen, Txuri-Berri Izotz Taldea hain zuzen ere. 2004 urtean Txuri Berriko curling taldea osatu zen eta 2013 urtetik aurrera nagusi izan da Espainiako Txapelketan.
2018 urtean Kanadan jokaturiko Munduko Curling Txapelketan Txuri-Berriko lau kirolarik osatutako taldeak zilarrezko domina eskuratu zuen talde mixtoen kategorian. Espainiako selekzioarekin jokatu zuten Kanadaren aurkako finala. Jokalariak Sergio Vez, Oihane Otaegi, Mikel Unanue eta Leire Otaegi izan ziren.

## Palmaresa

* Espainiako Txapelketa
** Gizonezkoak (5): 2013, 2015, 2017, 2018, 2019
** Emakumezkoak (6): 2011, 2014, 2016, 2017, 2018, 2019
** Bikote mixtoak (1): 2019
** Mixtoak (5): 2012, 2015, 2017, 2018, 2019

## Erreferentzia

* ↑ Biurrun, Borja. Munduko Curling misto txapelketan, Txuri Berriko kideak zilarrezko domina irabazi dute. (Noiz kontsultatua: 2018-10-22).

## Kanpo estekak

* Webgune ofiziala
* Datuak: Q61070523
# Txuri Urdin izotz jauregia

Txuri Urdin izotz jauregia Gipuzkoako Donostia hiriburuan dagoen izotz hockey jauregi bat da. Txuri Urdin IHT taldearen egoitza da, bertan etxeko partiduak jokatzen ditu. Eraikin hau Anoetako kirolgunean dago, Anoetako estadioaren, Anoeta hotelaren eta Paco Yoldi kiroldegiaren artean.
1971n eraiki zen, eta 1999an oso-osorik zaharberritu zuten.
Bitxikeria gisa, Txuri Urdin izotz jauregiaren aurrealdeko fatxadak, hots, Anoetako pasealekura begira dagoenak, antz handia du Ordiziako Oianguren Instituturen kanpoaldeko bost fatxadekin; izan ere, bi eraikinak garai bertsuan eraiki zituzten.

## Instalakuntzak

* Izotz hockey pista: 650 ikusleentzako edukiera
* Kafetegia

## Kanpo estekak

* Txuri Urdin izotz jauregiaren webgunea
* Datuak: Q20493073
# Txurregi

Txurregi Andimendi mendilerroko mendi bat da (1.125 metro). Sakanako bailararen ekialdeko mugan dago. Gailurretik Aralar eta Andimendi osoak ikusten dira, bai eta Iruñerria, Sakana eta Pirinioak ere.
Orain urte gutxi, Iruñea aldean Itxurregi ere aditzen ahal zen; mendiaren Oskiako aldea nolakoa den, badirudi jatorrian izena Aitzurregi izan zitekeela.

## Kanpo estekak

* euskal-herria.org webgunean
* Datuak: Q12268435
# Tlaltizapán de Zapata (udalerria)

Tlaltizapán de Zapata Mexikoko udalerri bat da. Morelos estatuan kokatua dago. 2010ean 48.881 biztanle zituen km²ko azaleran. Herriburua [[Tlaltizapán (Tlaltizapán de Zapata)|Tlaltizapán]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2651781
* Multimedia: Tlaltizapan Municipality / Q2651781
# Tlanepantla (udalerria)

Tlanepantla Mexikoko udalerri bat da. Puebla estatuan kokatua dago. 2010ean 4.833 biztanle zituen 14,88 km²ko azaleran. Herriburua [[Tlanepantla (Tlanepantla)|Tlanepantla]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q7810708
* Multimedia: Tlanepantla Municipality / Q7810708
# Tlaola (udalerria)

Tlaola Mexikoko udalerri bat da. Puebla estatuan kokatua dago. 2010ean 19.826 biztanle zituen 143,14 km²ko azaleran. Herriburua [[Tlaola (Tlaola)|Tlaola]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q6147705
* Multimedia: Tlaola Municipality / Q6147705
# Tlanchinol (udalerria)

Tlanchinol Mexikoko udalerri bat da. Hidalgo estatuan kokatua dago. 2010ean 36.382 biztanle zituen 392,57 km²ko azaleran. Herriburua [[Tlanchinol (Tlanchinol)|Tlanchinol]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3845211
* Multimedia: Tlanchinol Municipality / Q3845211
# Tlapacoyan (udalerria)

Tlapacoyan Mexikoko udalerri bat da. Veracruz de Ignacio de la Llave estatuan kokatua dago. 2010ean 58.084 biztanle zituen 167,96 km²ko azaleran. Herriburua [[Tlapacoyan (Tlapacoyan)|Tlapacoyan]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q532616
* Multimedia: Tlapacoyan Municipality / Q532616
# Tlapallita

Tlapallita oxido motako minerala da.

## Ezaugarriak

Tlapallita oxido mineralaren formula kimikoa hau da: ${\ce {(Ca,Pb)3CaCu6[Te4+3Te6+O12]2(Te4+O3)2(SO4)2*3H2O}}$. trigonal*]]ren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Tlapallite: Mineral information, data and localities.» www.mindat.org (Noiz kontsultatua: 12-05-2019).
# Tlanalapa (udalerria)

Tlanalapa Mexikoko udalerri bat da. Hidalgo estatuan kokatua dago. 2010ean 10.248 biztanle zituen 83,12 km²ko azaleran. Herriburua [[Tlanalapa (Tlanalapa)|Tlanalapa]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3844703
* Multimedia: Tlanalapa Municipality / Q3844703